32005D0389
L 128/73
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 18 май 2005 година
за изменение на Решение 1999/217/ЕО по отношение на регистъра на ароматичните вещества, използвани във или върху храни
(нотифицирано под номер С(2005) 1437)
(текст от значение за ЕИП)
(2005/389/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 2232/96 на Европейския парламент и на Съвета от 28 октомври 1996 г. относно определяне на процедура на Общността за ароматичните вещества, използвани или предназначени за използване във или върху храни (1), и по-специално член 3, параграф 2 и член 4, параграф 3 от него,
като има предвид, че:
(1)
Регламент (ЕО) № 2232/96 определя процедурата за създаване на правила по отношение на ароматичните вещества, използвани или предназначени за използване във или върху храни. В упоменатия регламент е предвидено да се приеме регистър на ароматичните вещества (регистъра) след нотификация от страна на държавите-членки относно списък на ароматичните вещества, които могат да се използват във или върху храни, продавани на тяхна територия, и на основата на задълбочен преглед от страна на Комисията на нотификацията. Такъв регистър е приет с Решение 1999/217/ЕО на Комисията (2).
(2)
В Регламент (ЕО) № 2232/96 е предвидено освен това приемането на програма за оценка на ароматичните вещества, за да се провери дали съответстват на общите критерии за употреба на ароматични вещества, определени в приложението към настоящия регламент.
(3)
В становището си от 13 юли 2004 г. относно пара-хидроксибензоатите Европейският орган за безопасност на храните (Органът) е направил заключението, че пропил 4-хидроксибензоат (FL 09 915) въздейства на половите хормони и мъжките репродуктивни органи на млади плъхове. Органът не е бил в състояние да препоръча допустима дневна доза (ДДД) за това вещество поради липсата на ясно установено ниво на ненаблюдавани вредни ефекти (NOAEL). Употребата на пропил 4-хидроксибензоат като ароматично вещество в храни не е допустима, тъй като не е в съответствие с общите критерии за употребата на ароматични вещества, определени в приложението към Регламент (ЕО) 2232/96. В резултат пропил 4-хидроксибензоатът следва да бъде заличен от регистъра.
(4)
В становището си от 7 декември 2004 г. относно алифатните диалкохоли, дикетони и хидроксикетони Органът е направил заключението, че пентан-2,4-дион (FL 09 915) е генотоксичен in vitro и in vivo. Съответно употребата му като ароматично вещество е недопустима, тъй като не е в съответствие с общите критерии за употребата на ароматични вещества, определени в приложението към Регламент (ЕО) № 2232/96. В резултат пентан-2,4-дион следва да бъде заличен от регистъра.
(5)
При прилагането на Регламент (ЕО) 2232/96 и Препоръка 98/282/ЕО на Комисията от 21 април 1998 г. относно начините, по които държавите-членки и държавите, подписали Споразумението за Европейското икономическо пространство, следва да защитят интелектуалната собственост във връзка с разработването и производството на ароматичните вещества, посочени в Регламент (ЕО) № 2232/96 на Европейския парламент и на Съвета (3), за редица вещества нотифициращите държави-членки изискват те да бъдат регистрирани, така че да се защитят интелектуалните права на собственост на производителя.
(6)
Защитата за тези вещества, включени в списъка в част Б от регистъра, е ограничена до максимум пет години след датата на получаване на нотификацията. Този период е изтекъл понастоящем за 28 вещества, които в резултат следва да бъдат прехвърлени в част А от регистъра.
(7)
Решение 1999/217/ЕО следователно следва да бъде съответно изменено.
(8)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Приложението към Решение 1999/217/ЕО се изменя в съответствие с приложението към настоящото решение.
Член 2
Адресати на настоящото решението са държавите-членки.
Съставено в Брюксел на 18 май 2005 година.